CELEX: 62011TN0425
Language: da
Date: 2011-08-03 00:00:00
Title: Sag T-425/11: Sag anlagt den 3. august 2011 — Den Hellenske Republik mod Kommissionen

24.9.2011   
            
            
               DA
            
            
               Den Europæiske Unions Tidende
            
            
               C 282/45
            
         Sag anlagt den 3. august 2011 — Den Hellenske Republik mod Kommissionen
   (Sag T-425/11)
   2011/C 282/83
   Processprog: græsk
   
      Parter
   
   
      Sagsøger: Den Hellenske Republik (ved P. Mylonopoulos og K. Boskovits)
   
      Sagsøgt: Europa-Kommissionen
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Annullation af den anfægtede beslutning.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har sagsøgeren nedlagt påstand om annullation af Kommissionens beslutning K(2011) 3504 endelig af 24. maj 2011 om statsstøtte til visse græske kasinoer, Nr. C 16/2010 (ex NN 22/2010, ex CP 318/2009).
   Til støtte for søgsmålet har sagsøgerne fremført følgende anbringender.
   
               1)
            
            
               Første anbringende: Urigtig fortolkning af artikel 107, stk. 1, TEUF vedrørende begrebet statsstøtte.
               Sagsøgeren har nærmere bestemt gjort gældende, at sagsøgte med urette er af den opfattelse, at en lavere pris for en adgangsbillet ved visse kasinoer tildelte disse en fordel gennem nedsættelsen af statens indtægter. Endvidere kan de angivelige støttemodtagere ikke retligt og faktuelt sammenlignes med de øvrige kasinoer i Grækenland, samhandelen inden for Fællesskabet er ikke påvirket og konkurrencen i det indre marked er ikke fordrejet.
            
         
               2)
            
            
               Andet anbringende: Urigtig, mangelfuld og modstridende begrundelse med hensyn til konstateringen af statsstøtte
               Sagsøgeren har nærmere bestemt gjort gældende, at begrundelsen er modstridende, eftersom det heri anerkendes, at en lavere pris for en billet kan forøge de pågældende kasinoers kundeantal, mens det på samme tid bestrides, at statens indtægter forøges på grund af det forøgede kundeantal. Begrundelsen er endvidere mangelfuld med hensyn til beviset for fordelen og med hensyn til fastsættelsen af virkningen for samhandelen inden for Fællesskabet og den er klart fejlagtig med hensyn til beviset for foranstaltningens selektive karakter.
            
         
               3)
            
            
               Tredje anbringende: Tilbagebetaling af støtten tilsidesætter artikel 14 i Rådets forordning 659/99/EF (1)
               
               Sagsøgeren har nærmere bestemt gjort gældende, at støtten ikke tilbagesøges fra de aktuelle modtagere, dvs. kunderne i de kasinoer, som opkræver en lavere billetpris. Endvidere strider tilbagebetaling mod det generelle princip om beskyttelse af den berettigede forventning, på grund af det græske statsråds tidligere praksis og sagsøgtes adfærd, og mod det generelle proportionalitetsprincip, eftersom tilbagebetalingen pålægger uforholdsmæssige og uberettigede byrder på de angivelige støttemodtagere og forstærker den konkurrencemæssige stilling for de kasinoer, som forlanger en billetpris på 12 EUR.
            
         
               4)
            
            
               Fjerde anbringende: Sagsøgte har beregnet de beløb, der skal inddrives, forkert
               Sagsøgeren har anført, at sagsøgte ikke er i stand til præcist at beregne støttemodtagernes angivelige fordel og ikke tager hensyn til den virkning, som opkrævningen af en lavere billetpris havde eller kunne have haft på efterspørgslen.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF-traktatens artikel 93 (EFT L 83, s. 1).